খাগড়াছড়ির দীঘিনালায় ইউপিডিএফ’র প্রসীত বিকাশ খীসা গ্রুপের অফিসের আসবাবপত্র জ্বালিয়ে দিয়েছে দুর্বৃত্তরা। সোমবার(২০ নভেম্বর) দুপুর পৌনে ১২টার দিকে এ ঘটনা ঘটে। তবে কারা ঘটিয়েছে তা এখনো পরিষ্কার নয়।
প্রত্যক্ষদর্শীরা জানায়, দীঘিনালা উপজেলার মাস্টার পাড়া এলাকায় অবিস্থিত প্রসীত বিকাশ খীসার নেতৃত্বাধীন ইউপিডিএফ’র অফিসটি দীর্ঘ প্রায় দেড় বছর ধরে বন্ধ ছিল।
সোমবার দুপুর ১২টার দিকে ১০/১২ লোক এসে তালা ভেঙ্গে অফিসের আসবাবপত্র বের করে আগুন ধরিয়ে চলে যায়। খবর পেয়ে নিরাপত্তাবাহিনীর লোকজন এসে আগুন নিভিয়ে ফেলে।
দীঘিনালা থানার ভারপ্রাপ্ত কর্মকর্তা সামসুউদ্দিন ভূইয়া ঘটনার সত্যতা নিশ্চিত করে বলেন, এ ঘটনায় কেউ অভিযোগ করেনি।
নিউজটি খাগড়াছড়ি, দিঘীনালা, ফিচার সংবাদ, ব্রেকিং নিউজ, সংগঠন বিভাগে প্রকাশ করা হয়েছে